Publication: Magyar Közlöny
Issue: MK-2003-98 (Year: 2003, Number: 98)
Era: 1990-2004
Section: A kerettantervek kiadásáról, bevezetésérõl és alkalmazásáról szóló 28/2000. (IX. 21.) OM rendelet (a továbbiakban: R.) 8. §-ának (3) bekezdése helyébe a következõ rendelkezés lép:
Paragraph Index: 269

1. A Kormány az egészségügyi rendszer korszerûsítési programjának megvalósítása során olyan egészségügyi rendszert alakít ki, amelyben — a kötelezõ egészségbiztosítás egységes keretében minden jogosult egyenlõ eséllyel jut hozzá a törvényben elõírt egészségügyi szolgáltatásokhoz; — a betegek számon kérhetõ, ellenõrzött, javuló minõségû és hatékony szolgáltatásokat vehetnek igénybe; — a területi egyenlõtlenségek mérséklése, az esélyegyenlõség javítása miatt a forrásokat — beleértve a fejlesztéseket is — az országos egészségpolitikához illeszkedõ regionális stratégiai megállapodások és fejlesztéspolitika alapján használják fel; — a közfinanszírozás meghatározó jelentõségû marad, de a közösségi célok jobb megvalósítása és az egyéni igények szélesebb kielégíthetõsége érdekében lehetõséget teremt a magánforrások szabályozott, legális bevonására; — az állam a hagyományos közintézmény-fenntartó szerepe mellett a szektorsemlegesség elvét érvényesíti, és a szolgáltatások szervezését részesíti elõnyben; — az egészségügyi szolgáltatók tulajdoni struktúrája sokszínûvé válik és a gazdálkodás hatékonysága javul; — átalakul a szolgáltatások finanszírozásának rendszere; — az állampolgárok számára átfogó garanciát jelentõ, stabil, finanszírozható biztosítási rendszer alakul ki.

Source: https://magyarkozlony.hu/hivatalos-lapok/b8ff4d2275a02ed28cab875078f1041ba9eaa863/dokumentumok/d3498b792a5c4f559258e866868d4d918e82ca3a/letoltes